Kirdetuul, otse Pärnu poolt. Rannas liiv lendas. Vesi oli kollane ja soe. Isegi mingi laine puhus üles. Vaatamata varem jõudnute hirmsatele hoiatustele jätsin 6,5 autosse ja panin 5,7 üles. Toimis. Üle ei olnud kordagi, vahepeal tuli tiksuda, üldiselt OK.    Jürka ja Kask juba sõitsid, kui kohale jõudsin. Viisime poi vette ja  harjutasime märgis trügimist. On tohutu vahe, kas triibutad üksi vabal veel ja lähed pöördesse seal kus meeldib või pressid kiirema mehe ahtrilaines märki ja pead pöörama täpselt seal kus vaja. Kokkuvõtteks 1h ja 45 min kõva trenni. Teist märki on vaja. Jürka oleks veelgi sõitnud, aga tuul hakkas kustuma. Kask kommenteeris, et laua peal trapetsis on Jürka jaoks puhkeasend. Ainult laua taga pidavat ta väsima kippuma...    Uime õppetund oli, et ei maksa üle pingutada. 42 oli 5,7 jaoks palju. Samas,  pagidega hakkas 32 spinnama. Peab masti asendiga mängima.